Носач хидроавиона "Читосе" улази у строј 25. јула 1938. године, и уврштен је у 11. дивизију носача хидроавиона. Од децембра 1939. године, до новембра 1940. године, брод је прошао војна испитиваља, као носач мини подморница типа „А“. Током маја 1941. године, опрема за пренос и опслуживање мини подморница је уклоњено, а почело се са пробном употребом хидроавиоан Е15К1. Дана, 26. новембра 1941. године, брод се налазио у бази на острвима Палау. У време напада на Перл Харбор, "Читосе" заједно са носачем хидроавиона Мизухо покрива јапанске десантне покрете ка Филипинима, и на том задатку остаје до фебруара 1942. године. "Читосе" је 9. фебруара 1942. године оштећен приликом напада холандских авиона, и одлази у базу Куре, где током марта пролази неопходан ремонт. За време Мидвејске битке, "Читосе" је ангажован као база за подморнице и није носио хидроавионе. Касније, он узима учешће у почетним операцијама јапанске флоте код Гвадалканала. Међутим, 24. августа 1942. године, брод је оштећен од америчких авиона базираних на копну, и до новембра 1942. године, налази се на ремонту у бази Рабаул, Нова Британија.